cyanic-selkie/wikianc huggingface dataset:
การรุกของตอลิบาน พ.ศ. 2564
กรกฏาคม
ในเดือนกรกฎาคม ตอลิบานยึดอำเภอ 64 แห่งจากรัฐบาลอัฟกานิสถาน และเข้าสู่เมืองกันดะฮาร์และเฮราต อันเป็นเมืองใหญ่อันดับสองและอันดับสามตามลำดับของประเทศอัฟกานิสถาน ในระหว่างเดือนนั้น เจ้าหน้าที่จากกองกำลังพิทักษ์มาตุภูมิอัฟกานิสถาน 335 นาย และพลเรือน 189 คน เสียชีวิตระหว่างการปะทะกับตอลิบาน ในขณะที่กระทรวงกลาโหมอัฟกานิสถานอ้างว่าสังหารนักรบตอลิบาน 3,159 คน ทหารอัฟกานิสถานราว 1,500 นายหนีทัพเข้าไปในประเทศทาจิกิสถานตามการรายงานของทูตซีเอสทีโอ สื่ออิหร่านรายงานว่าทหารและพลเรือนชาวอัฟกานิสถานอพยพถิ่นฐานเข้าไปในประเทศอิหร่านเพื่อลี้ภัยจากตอลิบาน
เมื่อวันที่ 2 กรกฏาคม ประเทศเยอรมนีและประเทศอิตาลีถอนกองกำลังออกจากประเทศอัฟกานิสถาน และกองกำลังสหรัฐถอนกำลังออกจากฐานบินบากรัม โดยมอบให้กองทัพอัฟกานิสถานใช้งานต่อ
ในสัปดาห์แรกของเดือนกรกฎาคม ผู้หญิงติดอาวุธหลายร้อยคนพากันเดินบนท้องถนนในทางตอนเหนือและตอนกลางของอัฟกานิสถาน เพื่อประท้วงต่อต้านการรุกของตอลิบาน โดยการประท้วงครั้งใหญ่ที่สุดเกิดขึ้นในเมืองฟิรอโซร์ อันเป็นเมืองหลวงของจังหวัดกอร์ ผู้ว่าราชการจังหวัด อับดุลซาฮีร์ ไฟซ์ซะดา ให้สัมภาษณ์รายงานกับ เดอะการ์เดียน ว่าผู้หญิงชาวอัฟกานิสถานหลายคน ซึ่งบางคนหนีจากตอลิบานได้ไม่นาน เพิ่งได้เรียนรู้การใช้อาวุธปืนในการป้องกันตัวเอง โดยบางส่วนได้ต่อสู้กับตอลิบานแล้ว โฆษกตอลิบาน ซาบีฮุลเลาะห์ มุญาฮีน ประณานรายงายดังกล่าวว่าเป็น "โฆษณาชวนเชื่อ" และกล่าวสำทับว่า "ผู้หญิงจะไม่มีวันหยิบปืนมาสู้กับเรา" ระหว่างช่วงสัปดาห์ ตอลิบานยึดด่านชายแดน 9 แห่งของกองทัพอัฟกานิสถานในจังหวัดคูนาร์ ซึ่งใกล้กับชายแดนประเทศปากีสถาน โดยทหารของกองทัพอัฟกานิสถาน 39 นายยอมจำนนต่อตอลิบาน ขณะที่ทหารของกองทัพอัฟกานิสถานอีก 31 นายหนีทัพไปประเทศปากีสถาน
เมื่อวันที่ 10 กรกฏาคม ตอลิบานได้ยึดอำเภอปันญวาจีในจังหวัดกันดะฮาร์ ตอลิบานล้อมเมืองกัสนีในตอนกลางของประเทศอัฟกานิสถาน จุดผ่านแดนระหว่างเมืองตอร์ฆุนดีกับประเทศทาจิกิสถาน และอิสลามกะรากับประเทศอิหร่านถูกยึดโดยตอลิบาน ระหว่างการยึดจุดผ่านแดนอิสลามกะรา เจ้าหน้าที่รักษาความมั่นคงและเจ้าหน้าที่ศุลกากรประจำจุดผ่านแดนบางส่วนหลบหนีเข้าประเทศอิหร่าน เมื่อวันที่ 11 กรกฎาคม ปีเตอร์ ดัตตัน รัฐมนตรีว่าการกระทรวงกลาโหมออสเตรเลีย ประกาศยุติการประจำการของทหารในประเทศอัฟกานิสถาน เจ้าหน้าที่สุดท้ายจำนวน 80 คนได้ออกจากประเทศอัฟกานิสถานในช่วงสัปดาห์ที่ผ่านมา เมื่อวันที่ 12 กรกฏาคม ผู้บัญชาการกองกำลังภาคพื้นในอัฟกานิสถานสหรัฐและเนโท ออสติน เอส. มิลเลอร์ ลาออกจากตำแหน่งดังกล่าว ในวันดังกล่าว ตอลิบานยึดอำเภอเพิ่มเป็น 148 แห่งจากรัฐบาลอัฟกานิสถาน เมื่อวันที่ 14 กรกฏาคม จุดผ่านแดนอัฟกานิสถานที่สปินบอลดักถูกยึดโดยกองกำลังของตอลิบาน จากเหตุการณ์ดังกล่าว ส่งผลให้นักข่าวรอยเตอร์สชาวอินเดีย ทานิศ สิทธิกี ถูกสังหารระหว่างการรายข่าวการปะทะในสองวันที่ผ่านมา
เมื่อวันที่ 12 กรกฏาคม ประธานาธิบดีเติร์กเมนิสถาน กูร์บันกูลือ เบร์ดือมูฮาเมดอว์ ได้สั่งการให้ตรึงกำลังทหาร ยุทโธปกรณ์หนัก และเกราะกำบัง บริเวณด่านชายแดนอัฟกานิสถาน–เติร์กเมนิสถาน เพื่อหลีกเลี่ยงปัญหาความขัดแย้งของการปะทะในประเทศอัฟกานิสถานที่จะทะลักเข้าประเทศเติร์กเมนิสถาน เมื่อวันที่ 16 กรกฏาคม ประเทศอุซเบกิสถานเป็นเจ้าภาพในการประชุมระหว่างผู้นำภูมิภาคและนักการทูตต่างประเทศ รวมถึงประธานาธิบดีอัฟกานิสถาน อัชราฟ ฆานี เพื่อส่งเสริมสันติภาพและป้องกันสงครามกลางเมือง
เมื่อวันที่ 21 กรกฏาคม ประธานคณะเสนาธิการร่วม มาร์ก มิลลี รายงานว่าครึ่งหนึ่งของประเทศอัฟกานิสถานอยู่ในความควบคุมของตอลิบาน และการเคลื่อนไหวดังกล่าว "ดูเหมือน" จะอยู่ข้างเดียวกับตอลิบาน เมื่อวันที่ 22 กรกฏาคม เดอะเพนตากอนยืนยันว่ากองทัพอากาศสหรัฐได้กระทำโจมตีทางอากาศจำนวน 4 ครั้งในประเทศอัฟกานิสถานเพื่อเป็นไปตามคำร้องของจากเจ้าหน้าที่ทางการอัฟกานิสถาน การโจมตีทางอากาศจำนวน 2 ครั้งมีวัตถุประสงค์เพื่อทำลายยุทโธปกรณ์ที่ตอลิบานยึดมาจากกองกำลังพิทักษ์มาตุภูมิอัฟกานิสถาน ส่งผลให้ปืนใหญ่หนึ่งกระบอกและรถยานเกราะหนึ่งคันถูกทำลาย ในขณะเดียวกัน การปะทะเพื่อยึดเมืองของจังหวัดกันดะฮาร์ยังคงดำเนินการ โดยอาณาเขตของเมืองถูกล้อมโดยตอลิบาน อำเภอโดยรอบถูกยึดทั้งหมดโดยตอลิบานเว้นแต่อำเภอดามันและฐานบินกันดะฮาร์ (สำคัญต่อการเคลื่อนย้ายของกำลังพลท้องถิ่น) ที่ยังคงอยู่ภายใต้การควบคุมของรัฐบาลอัฟกานิสถานอย่างสมบูรณ์ ตามการรายงานของ เอฟดีดีเอสลองวอร์เจอนัล กล่าวว่า หากอำเภอดามันถูกยึดไปอยู่ในความควบคุมของฝ่ายปฏิปักษ์ จะทำให้กองกำลังของอัฟกานิสถานยึดจังหวัดกันดะฮาร์ได้คืนมาอย่างยาก อันเป็นวันเดียวกัน มีผู้เสียชีวิต 100 คนจากเหตุกราดยิงหมู่ในเมืองสปินบอลดัก จังหวัดกันดะฮาร์ อย่างไรก็ดี กองกำลังผู้ฝักใฝ่รัฐบาลอัฟกานิสถานมีชัยชนะในจังหวัดบามยัน โดยกลุ่มติดอาวุธท้องถิ่นและกองกำลังเจ้าหน้าที่ตำรวจสามารถยึดอำเภอสายฆันและอำเภอการ์เมิดจากตอลิบานได้สำเร็จ และในจังหวัดเฮรัต ซึ่งกองกำลังของรัฐบาลอัฟกานิสถานได้ยึดอำเภอคารักคืนมา
เมื่อวันที่ 26 กรกฏาคม จากการรายงานของตัวแทนสหประชาชาติ เด็บโบราห์ ลียงส์ ได้แสดงให้เห็นถึงการเพิ่มขึ้นอย่างมากมากของอัตราพลเรือนเสียชีวิต อันเป็นผลมาจากการปะทะระหว่างรัฐบาลอัฟกานิสถานและตอลิบาน ลียงส์กล่าวอ้อนวอนขอให้ทั้งสองฝ่ายปกป้องพลเมือง โดยเฉพาะสตรีและเด็กที่เสียชีวิตอันเป็นผลมาจากการปะทะ ในวันเดียวกันนั้น ทหารอัฟกานิสถานราว 46 นาย รวมถึงเจ้าพนักงาน 5 คนได้หนีทัพและลี้ภัยไปยังประเทศปากีสถาน เนื่องด้วยกองกำลังไม่สามารถปกป้องพื้นที่ส่วนนี้ได้
เมื่อวันที่ 28 กรกฏาคม ตัวแทนของตอลิบานไปพบปะในเมืองเทียนจินกับรัฐมนตรีว่าการกระทรวงการต่างประเทศจีน หวัง อี้ ซึ่งให้คำมั่นว่าสาธารณรัฐประชาชนจีนจะสนับสนุนตอลิบานในส่วนของการตัดสัมพันธ์กับขบวนการอิสลามเตอร์กิสถานตะวันออก  โดยให้คำมั่นสัญญาว่าจะ "นำตอลิบานกลับเข้าสู่กระแสทางการเมือง" และเสนอตัวเป็นเจ้าภาพในการเจรจาสันติภาพระหว่างรัฐบาลอัฟกานิสถานกับตอลิบาน
สิงหาคม
ในช่วงเดือนสิงหาคม วันที่ 1 ถึง 2 เขตซาเฟียน, กาลา-อี-กอแน, และคานิซ แถบชานเมืองลาชกาฆาร์ถูกตกไปเป็นของตอลิบาน การะปะทะระหว่างตอลิบานและรัฐบาลอัฟกานิสถานเป็นไปอย่างต่อเนื่องในแถนชานเมือง โดยกองทัพอากาศอัฟกานิสถานและกองทัพอากาศสหรัฐได้บูรณาร่วมกันโจมตีตำแหน่งของตอลิบาน เมื่อวันที่ 3 สิงหาคม มีพลเรือนเสียชีวิต 40 คนและบาดเจ็บกว่า 100 คนจากการปะทะ หลังจากสถานีวิทยุเมืองลาชกาฆาร์ถูกยึด ตอลิบานได้ดำเนินการเผยแพร่รายการ วอยซ์ออฟชะรีอะฮ์ ทันที่ ตอลิบานเริ่มโจมตีท่าอากาศยาน ในขณะเดียวกัน รัฐบาลส่งกองกำลังเพื่อพิทักษ์เมืองไม่ให้ตกไปอยู่กับตอลิบาน
เมื่อวันที่ 3 สิงหาคม มีผู้เสียชีวิต 13 คน โดยหนึ่งในนั้นเป็นผู้โจมตี 5 คนจากเหตุวางระเบิดและลอบยิงของตอลิบานในคาบูล จากเหตุดังกล่าว เป็นปฏิบัติการแบบอิงฮิมาซี ดำเนินการโดย "กองพันพลีชีพเพื่อศาสน์" ของตอลิบาน โดยมีวัตถุประสงค์เพื่อสังหารรัฐมนตรีว่าการกระทรวงกลาโหม บิสมิลเลาะห์ ข่าน โมฮัมมาดี แต่โมฮัมมาดีรอดจากการโจมตี ลองวอร์เจอนัล ได้รายงานว่า โมฮัมมาดีเป็นหนึ่งในบุคคลสำคัญของฝ่ายรัฐบาลโดยเป็นผู้รับผิดชอบในการปะทะตอลิบานต่อการยุทธ์เชิงรุก
เมื่อวันที่ 5 สิงหาคม เจ้าหน้าที่จากกองกำลังพิทักษ์มาตุภูมิอัฟกานิสถาน 115 นาย และพลเรือน 58 คน เสียชีวิตระหว่างการปะทะกับตอลิบาน ในขณะที่กระทรวงกลาโหมอัฟกานิสถานอ้างว่าสังหารนักรบตอลิบาน 3,197 คน
การเสียคาบูล
ในวันเดียวกัน 15 สิงหาคม แม้ทางกลุ่มจะออกแถลงการณ์มาว่า "ไม่มีแผนที่จะยึดเมืองหลวงอัฟกานิสถาน 'โดยใช้กำลัง'" ตอลิบานเข้าสู่ชานเมืองของคาบูลหลายทิศทาง อย่างอำเภอคาราคัน, อำเภอการาบัค, และอำเภอแพคชมาน มีรายงานว่า ไฟดับทั่วทั้งเมือง และเกิดจลาจลของนักโทษในเรือนจำปูลีชาคี เฮลิคอปเตอร์ซีเอช-47 ชีนุกและยูเอช-60 แบล็กฮอว์กได้บินเหนือสถานทูตสหรัฐในคาบูลเพื่ออพยพบุคลากรทางการทูต และนักการทูตรายงานว่าได้ทำลายเอกสารลับอย่างเร่งด่วน
กระทรวงมหาดไทยอัฟกานิสถานได้ประกาศว่า ประธานาธิบดี อัชราฟ ฆานี ได้ตัดสินใจสละอำนาจรัฐบาล และให้มีการจัดตั้งรัฐบาลชั่วคราวโดยตอลิบาน อดีตประธานาธิบดีอัฟกานิสถาน ฮามิด การ์ไซ จะเป็นส่วนหนึ่งของการเจรจา ตอลิบานสั่งการให้นักรบรอคอยการถ่ายโอนอำนาจอย่างสันติ และขอไม่ให้ใช้กำลังเข้าไปในคาบูล กองกำลังรักษาความมั่นคงมอบฐานบินบากรัมให้กับตอลิบาน และฐานบินจะเป็นที่พักอาศัยของนักโทษตอลิบานและรัฐอิสลามอิรักและลิแวนต์ 5,000 คน ต่อมา มีรายงานว่า อัชราฟ ฆานี ได้ลี้ภัยออกประเทศอัฟกานิสถานไปยังประเทศทาจิกิสถาน
ในช่วงวันที่ 15 สิงหาคม อากาศยานของกองทัพอากาศอัฟกานิสถาน แอมบาแยร์ 314 และอากาศยานของกองทัพอากาศอุซเบกิซสถาน มิก-29 ชนกันกลางอากาศ โดยอากาศยานทั้งสองลำตกในเขตภูมิภาคซูร์คอนดาริโอของประเทศอุซเบกิซสถาน นักบินทั้งสองลำดีดตัวออกจากอากาศยานได้ทันพร้อมกับร่อนลงด้วยร่มชูชีพ ก่อนหน้านี้ ทางการอุซเบกิซสถานได้แถลงการณ์ว่าสามารถควบคุมตัวทหารอัฟกานิสถาน 54 นาย เพื่อขอความช่วยเหลือด้านการแพทย์ ขณะลี้ภัยจากการยุทธ์เชิงรุกของตอลิบานภายในประเทศ
เมื่อวันที่ 16 สิงหาคม โฆษกตอลิบาน โมฮัมหมัด นาเอม กล่าวในการสัมภาษณ์ให้กับอัลญะซีเราะฮ์ว่า สงครามในอัฟกานิสถานยุติลงแล้ว เขากล่าวอีกว่า ตอลิบานได้ทำบรรลุวัตถุประสงค์แล้วที่จะไม่ให้ดินแดนอื่นมาใช้งานภายในอาณาเขตประเทศอัฟกานิสถานอีก และจะไม่ไปทำร้ายผู้อื่นด้วย วันเดียวกัน สำนักงานอัยการอุซเบกิซสถาน กล่าวว่า มีอากาศยานทางทหาร 22 ลำ และเฮลิคอปเตอร์ 24 ลำของกองทัพอัฟกานิสถานบรรทุกทหารอัฟกานิสถานประมาณ 585 นายข้ามพรมแดนมายังประเทศอุซเบกิซสถาน และทหารอัฟกานิสถานประมาณ 158 นายเดินทางเท้าข้ามพรมแดนประเทศอุซเบกิซสถานแล้ว
เดอะเพนตากอนได้ยืนยันว่า ผู้บัญชาการส่วนกลางสหรัฐในกาตาร์ พลเอก เคนเน็ธ แมคเคนซี เจอาร์.ได้พบปะกับผู้นำตอลิบานในเมืองโดฮา เป็นเมืองหลวงของประเทศกาตาร์ ทางตอลิบานยอมรับในข้อตกลงกับแมคเคนซีว่าจะให้ผู้ลี้ภัยชาวอัฟกานิสถานลี้ภัยผ่านท่าอากาศยานคาบูล.
เมื่อวันที่ 23 สิงหาคม โฆษกตอลิบาน ซูฮาอิล ชาฮีร ระบุว่ากลุ่มไม่เต็มใจในการขยายเวลาเส้นตายของการถอนกำลังสหรัฐเป็นวันที่ 31 สิงหาคม ในวันเดียวกัน ผู้อำนวยการสำนักงานข่าวกรองสหรัฐ (CIA) วิลเลียม เจ. เบรินส์ ได้พบปะจัดการประชุมลับกับผู้นำตอลิบาน อับดุล ฆานี บาราดาร์ ซึ่งเดินทางกลับประเทศอัฟกานิสถานหลังจากลี้ภัยในประเทศกาตาร์เพื่อหารือกรณีการขยายเส้นตายเป็นวันที่ 31 สิงหาคม
จอห์น เอฟ. โชลส์เซอร์
'''จอห์น เอฟ. โชลส์เซอร์''' (เกิดเมื่อวันที่ 22 สิงหาคม ค.ศ. 1839) เป็นนักการเมืองจากสหรัฐอเมริกา สังกัดพรรคริพับลิกัน เป็นสมาชิกวุฒิสภานิวยอร์ก เขตที่ 26 โชลส์เซอร์จบการศึกษาที่วิทยาลัยยูเนียน ภายหลังที่จบการศึกษานั้น โชลส์เซอร์ได้เปิดสำนักงานกฎหมายและมีประสบการณ์เกี่ยวกับด้านกฎหมาย
ฟุตบอลลีก ฤดูกาล 1891–92
ฟุตบอลลีก ฤดูกาล 1891–92 เป็นฤดูกาลที่ 4 ของฟุตบอลลีกอังกฤษและเป็นฤดูกาลสุดท้ายของฟุตบอลลีกที่ดำเนินการในรูปแบบดิวิชันเดี่ยว ซันเดอร์แลนด์คว้าแชมป์ลีกซึ่งเป็นความสำเร็จครั้งแรกในลีกของพวกเขา ในช่วงต้นฤดูกาล สโตกซิตีได้ออกจากฟุตบอลอลิอันซ์ และเข้าร่วมฟุตบอลลีกอีกครั้ง ดาร์เวนยังเข้าร่วมจากฟุตบอลอลิอันซ์ แต่พวกเขาเสียไป 112 ประตูและจบอันดับสุดท้าย
คดีฆาตกรรมครั้งที่ 3 แห่งโรงละครโอเปร่า
คดีฆาตกรรมครั้งที่ 3 แห่งโรงละครโอเปร่า เป็นชื่อตอนของการ์ตูนญี่ปุ่นเรื่องคินดะอิจิกับคดีฆาตกรรมปริศนา คดีนี้เป็นคดีฆาตกรรมตอนยาวลำดับที่ 28 ของการ์ตูนชุดนี้
เรื่องย่อ
คินดะอิจิ มิยูกิ และผู้หมวดเคนโมจิ ต้องกลับไปยังโรงแรมโอเปร่าบนเกาะอีกเป็นครั้งที่ 3 (ครั้งที่ 2 อยู่ในฉบับนิยาย เขียนโดยเซย์มารุ อามางิ) หลังจากเจ้าของโรงแรมคือคุณคุโรซาวะเสียชีวิตลง ทั้งโรงแรมและตัวเกาะถูกซื้อไปโดยเพื่อนเก่าของคุโรซาวะ ซึ่งต้องการแสดงละครเวทีเรื่อง The Phantom of the Opera เป็นครั้งสุดท้าย เพื่อเป็นเกียรติแก่เจ้าของคนเก่า ก่อนที่โรงละครจะปิดตัวลงอย่างถาวร นอกจากพวกคินดะอิจิแล้ว เจ้าของคนใหม่ก็ยังได้เชิญสมาชิกคณะละครเก่าของคุโรซาวะมาร่วมงานครั้งนี้ด้วย อย่างไรก็ดี โศกนาฏกรรมก็เกิดขึ้นอีกครั้ง เมื่อมีคดีฆาตกรรมต่อเนื่องเกิดขึ้นก่อนที่ละครจะได้ทันแสดงเสียอีก
"ขอเอาชื่อปู่เป็นเดิมพัน...!!"
ชิรางามิตั้งข้อสันนิษฐานว่าสาเหตุการตายของโจว ทัตซึยะ มีความเป็นไปได้ 2 ทาง ทางที่ 1 คือการฆ่าตัวตาย เนื่องจากไม่สามารถทนกับการถูกเปิดโปงในฐานะฆาตกรได้ หรือทางที่ 2 คือ ฆาตกรตัวจริงหลบซ่อนตัวอยู่ในเขาวงกตใต้ดิน หลังจากฆ่าโจวแล้วจึงฆ่าตัวตายด้วยการกระโดดออกทางหน้าต่างลงไปยังหน้าผา แต่คินดะอิจิเห็นว่าไม่ใช่ทั้ง 2 ทฤษฎี
เอ็นเคเอฟ
เอ็นเคเอฟ (NKF) เป็นรถดีเซลรางพัดลมชนิดมีห้องขับของการรถไฟแห่งประเทศไทย โดยถูกขนส่งมาจากประเทศญี่ปุ่น มีลักษณะคล้ายกับรถดีเซลรางทีเอชเอ็น แต่ที่นั่งภายในเป็นเก้าอี้พลาสติกแข็ง
ใน พ.ศ. 2562 ได้มีการปรับปรุงประตูทางขึ้นรถดีเซลรางเอ็นเคเอฟ เพื่อรองรับสถานีรถไฟทางคู่ที่กำลังก่อสร้างในหลายเส้นทาง
คดีฆาตกรรมครั้งที่ 3 แห่งโรงละครโอเปร่า
ฆาตกรตัวจริง
ฆาตกรตัวจริงในคดีนี้คือ โคซึกิ เรโอนะ
นารูโตะ
นารูโตะ อาจหมายถึง
นิตยสารออนไลน์
นิตยสารออนไลน์ หรือ อีแม็กกาซีน (E-magazine) เป็นสื่อที่เกิดขึ้นเมื่อคอมพิวเตอร์และอินเทอร์เน็ตเข้ามามีบทบาทมากขึ้นในการใช้ชีวิตประจำวัน เนื่องจากพฤติกรรมของผู้ที่ติดตามสื่อได้เปลี่ยนแปลงไป และตัวเจ้าของสื่อเองต้องการความรวดเร็ว รวมไปถึงการประหยัดการใช้หน้ากระดาษ ลดต้นทุนการผลิตในอีกทางได้ รายได้ของนิตยสารจะมาจากการขายหน้าโฆษณาออนไลน์ให้กับสินค้าต่างๆ
ทาร์กี ลอมบาร์ดี จูเนียร์
ทาร์กี ลอมบาร์ดี จูเนียร์ (Tarky Lombardi Jr.; เกิดเมื่อวันที่ 2 กันยายน ค.ศ. 1929 ที่ซีราคิวส์ รัฐนิวยอร์ก) เป็นนักการเมืองจากสหรัฐ จบการศึกษาที่โรงเรียนเตรียมทหารนิวยอร์ก และจบการศึกษาที่วิทยาลัยกฎหมาย มหาวิทยาลัยซีราคิวส์ ภายหลังจบการศึกษา ลอมบาร์ดีได้เป็นสมาชิกวุฒิสภารัฐนิวยอร์กระหว่าง ค.ศ. 1966–1992 และเป็นประธานกรรมาธิการการคลังระหว่าง ค.ศ. 1989–1992
อำนาจ แก้วเขียว
อำนาจ แก้วเขียว (Amnaj Kaewkiew) เกิดเมื่อวันที่ 11 มกราคม พ.ศ. 2518 เป็นอดีตนักฟุตบอลมืออาชีพชาวไทย เคยเป็นหัวหน้าผู้ฝึกสอนชั่วคราวของบางกอกกล๊าส อำนาจสร้างสถิติลงเล่นในไทยลีกมากที่สุด (19 ฤดูกาล) ระหว่างฤดูกาล 2540-2557 โดยสโมสรได้ประกาศรีไทร์เบอร์ 6 เพื่อเป็นเกียรติให้กับเขา ปัจจุบันเป็นเป็นผู้ช่วยผู้จัดการทีมกับบีจี ปทุม ยูไนเต็ด ในไทยลีก
ซัมเมอร์สแลม (1995)
ซัมเมอร์สแลม (1995)  เป็นรายการเพย์-เพอร์-วิวมวยปล้ำอาชีพของ WWF จัดในวันที่ 27 สิงหาคม พ.ศ. 2538 ณ สนามพิตต์สเบิร์ก ไซวิค อารีนา ในเมืองพิตต์สเบิร์ก, รัฐเพนซิลเวเนีย สหรัฐอเมริกา โดยมีจำนวนผู้เข้าชมในสนามทั้งสิ้น 18,062 คน โดยมีนักมวยปล้ำจากสมาคมของ WWF
คันนะ ฮาชิโมโตะ
คันนะ ฮาชิโมโตะ เป็นนักแสดงและอดีตนักร้องเกิร์ลกรุปชาวญี่ปุ่น เธอมักได้รับบทให้แสดงภาพยนตร์และละครโทรทัศน์ที่ดัดแปลงมาจากมังงะชื่อดัง
วงการบันเทิง
เมื่อคันนะกำลังศึกษาอยู่ชั้นประถมศึกษาปีที่ 3 เธอได้เซ็นต์สัญญากับสังกัด Active Hataka ที่ตั้งอยู่ในจังหวัดฟูกูโอกะ บ้านเกิดของเธอ คันนะจึงได้เป็นสมาชิกเกิร์ลกรุปท้องถิ่นหญิงล้วน "Rev. from DVL." จนถึงปี พ.ศ. 2544 เธอได้รับบทบาทการแสดงภาพยนตร์เรื่องแรก "จอดป้ายนี้ สถานีปาฏิหาริย์"
ในปี พ.ศ. 2556 คันนะได้รับความสนใจจากทั่วประเทศเมื่อรูปถ่ายของเธอในการแสดงสดของวงเกิร์ลกรุป "Rev. from DVL." เป็นกระแสโด่งดังในเว็บบอร์ดทูแชนแนลและทวิตเตอร์ เธอได้รับฉายา "ไอดอลท้องถิ่นที่น่ารักเกินคำว่าน่ารัก" "ไอดอลนางฟ้า" และ "ผู้มีพรสวรรค์ที่จะปรากฏให้เห็นในเพียงรอบสหัสวรรษ" ในปี พ.ศ. 2558 เว็บไซต์ของบริษัท Mynavi Student ได้ประกาศให้เธอเป็นไอดอลที่น่ารักที่สุดจากผลการสำรวจความคิดเห็นจากทั้งเพศชายและหญิง
ในปี พ.ศ. 2558 คันนะได้รับบทแสดงเป็น "ริสึ" ในภาพยนตร์เรื่องอัสแซสซิเนชันคลาสรูม
ในวันที่ 1 มิถุนายน พ.ศ. 2564 คันนะได้ทำลายบันทึกสถิติโลกกินเนสส์สำหรับ "การดึงกระดาษเช็ดหน้าออกจากกล่องได้มากที่สุดภายใน 1 นาที" ซึ่งเธอทำได้ 157 แผ่น
เส้นขนานที่ 19 องศาใต้
เส้นขนานที่ 19 องศาใต้ คือวงกลมละติจูดที่ 19 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 19° ใต้ลากผ่านพื้นที่ดังนี้:
อำเภอท่าชนะ
ประวัติ
มีหลักฐานตั้งแต่ ร.ศ. 123 (พ.ศ. 2447) ว่า พื้นที่อำเภอท่าชนะในปัจจุบันเดิมอยู่ในเขตพื้นที่ของ อำเภอประสงค์ ขึ้นอยู่กับเมืองหลังสวน สังกัดมณฑลชุมพร และใน ร.ศ. 125 ทางราชการได้ย้ายอำเภอประสงค์ เขตเมืองหลังสวน มาขึ้นกับเขตเมืองไชยา
ต่อมา ร.ศ. 128 (พ.ศ. 2452) เมื่อมีการปรับปรุงหัวเมืองและเทศาภิบาลทั้งหลาย อำเภอประสงค์ถูกยุบลงเป็น กิ่งอำเภอประสงค์ ให้ขึ้นการปกครองกับอำเภอพุมเรียง (อำเภอไชยา) ภายหลังกิ่งอำเภอประสงค์ถูกยุบลงเหลือเพียงเป็นตำบลประสงค์ สังกัดกับอำเภอเมืองไชยา เนื่องจากผู้คนพลเมืองน้อย การงานก็เบาบางลง ลู่ทางไปมาตรวจตราระหว่างกิ่งอำเภอประสงค์ และอำเภอเมืองไชยาสะดวกขึ้นกว่าแต่ก่อน
ในปี พ.ศ. 2490 ท้องที่อำเภอประสงค์เดิมได้ถูกจัดตั้งเป็นกิ่งอำเภออีกครั้ง ในชื่อ "กิ่งอำเภอท่าชนะ" โดยรวมพื้นที่ตำบลท่าชนะ ตำบลวัง ตำบลประสงค์ ตำบลสมอทอง และตำบลคันธุลี และให้ขึ้นการปกครองกับอำเภอไชยา และในอีก 8 ปีถัดมา ท้องที่ของกิ่งอำเภอท่าชนะ อำเภอไชยา ก็ได้รับการยกฐานะขึ้นเป็น อำเภอท่าชนะ  จนถึงปัจจุบัน
ที่ตั้งและอาณาเขต
อำเภอท่าชนะตั้งอยู่ทางตอนเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอท่าชนะแบ่งเขตการปกครองออกเป็น 6 ตำบล 82 หมู่บ้าน ได้แก่
การปกครองส่วนท้องถิ่น
ท้องที่อำเภอท่าชนะประกอบด้วยองค์กรปกครองส่วนท้องถิ่น 7 แห่ง ได้แก่
รายชื่อบุคคลจากมหาวิทยาลัยมหิดล
รายชื่อบุคคลสำคัญจากมหาวิทยาลัยมหิดล
จิม ที. ลินด์ซีย์
'''จิม ที. ลินด์ซีย์''' (Jim T. Lindsey; 1 กุมภาพันธ์ ค.ศ. 1926 – 2 เมษายน ค.ศ. 2013) เป็นนักการเมืองจากสหรัฐ จบการศึกษาระดับปริญญาตรีที่โรงเรียนกฎหมายเบเลอร์ และเป็นสมาชิกสภาผู้แทนราษฎรรัฐเท็กซัสจากพรรคเดโมแครตระหว่าง ค.ศ. 1949–1957 และเป็นประธานสภาผู้แทนราษฎรรัฐเท็กซัสระหว่าง ค.ศ. 1955–1957
คิวโพลาสี่เหลี่ยมจัตุรัสอีลองเกต
คิวโพลาสี่เหลี่ยมจัตุรัสอีลองเกต (elongated square cupola) เป็นทรงหลายหน้า (polyhedron) ที่เกิดจากการนำคิวโพลาสี่เหลี่ยมจัตุรัส (square cupola: J4) มาต่อเข้ากับปริซึมแปดเหลี่ยม (octagonal prism) ที่ฐานรูปแปดเหลี่ยม ทำให้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 13 หน้า และหน้ารูปแปดเหลี่ยมปรกติ 1 หน้า รวม 18 หน้า รูปทรงนี้มี 20 จุดยอด 36 ขอบ และเป็นทรงตันจอห์นสันหมายเลข 19 (Johnson solid: J19)
รูปทรงนี้สามารถเรียกได้ในอีกชื่อหนึ่งคือ ดิมินิชรอมบิคิวบอกทาฮีดรอน (diminished rhombicuboctahedron) ซึ่งเป็นการนำรอมบิคิวบอกทาฮีดรอน (rhombicuboctahedron) มาตัด "ฝา" ออก ซึ่ง "ฝา" นั้นก็เป็นคิวโพลาสี่เหลี่ยมจัตุรัสอีกอันหนึ่งนั่นเอง
เจ้าจอมหม่อมราชวงศ์สดับ ในรัชกาลที่ 5
เจ้าจอมหม่อมราชวงศ์สดับ (6 มีนาคม พ.ศ. 2434 – 3 มิถุนายน พ.ศ. 2526) นามเดิม หม่อมราชวงศ์สั้น เป็นพระสนมเอกในพระบาทสมเด็จพระจุลจอมเกล้าเจ้าอยู่หัว ได้ร้องเพลง นางร้องไห้ ถวายเป็นชุดสุดท้าย และเป็นเจ้าจอมในรัชกาลที่ 5 ที่มีชีวิตอยู่เป็นคนสุดท้ายก่อนถึงแก่อนิจกรรมในปี พ.ศ. 2526
วัยเยาว์
เจ้าจอมหม่อมราชวงศ์สดับ มีนามเดิมว่า หม่อมราชวงศ์สั้น เกิดเมื่อวันศุกร์ แรม 11 ค่ำ เดือนสาม ตรงกับวันที่ 6 มีนาคม พ.ศ. 2433 (นับแบบปัจจุบันคือปี พ.ศ. 2434) ณ วังกรมหมื่นภูมินทรภักดี ตำบลปากคลองตลาด อำเภอพระราชวัง จังหวัดพระนคร เป็นธิดาในหม่อมเจ้าเพิ่ม ลดาวัลย์ กับหม่อมช้อย ลดาวัลย์ ณ อยุธยา (สกุลเดิม นครานนท์)
เมื่อท่านมีอายุได้ 11 ปี หม่อมยายได้พาท่านไปถวายตัวเป็นข้าหลวงในตำหนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา หลังจากนั้นไม่นานนัก สมเด็จพระเจ้าบรมวงศ์เธอ เจ้าฟ้าจันทราสรัทวาร กรมขุนพิจิตรเจษฎ์จันทร์ กับพระอรรคชายาเธอ พระองค์เจ้าเสาวภาคย์นารีรัตน์ได้ประทานนามให้ใหม่ว่า "สดับ" ซึ่งกรมพระสุทธาสินีนาฏทรงอบรมเลี้ยงดูหม่อมราชวงศ์สดับในฐานะพระญาติ และยังโปรดให้เรียนหนังสือทั้งภาษาไทย ภาษาอังกฤษ รวมทั้งหัดงานฝีมือ ตลอดจนการอาหารคาวหวานจนเชี่ยวชาญ นอกจากความอัจฉริยภาพและความงามแล้ว ความมีเสียงอันไพเราะของท่าน ยังเป็นคุณสมบัติที่โดดเด่นด้วย ดังใน บทพระราชนิพนธ์เงาะป่า ว่า
ถวายตัว
เมื่อวันที่ 1 เมษายน พ.ศ. 2449 หม่อมราชวงศ์สดับได้เข้าปฏิบัติหน้าที่เป็นเจ้าจอมในพระบาทสมเด็จพระจุลจอมเกล้าเจ้าอยู่หัว วันนี้ท่านได้รับพระราชทาน "กำไลมาศ" จากพระบาทสมเด็จพระจุลจอมเกล้าเจ้าอยู่หัว ซึ่งเป็นกำไลทองคำแท้จากบางสะพาน หนักสี่บาท ทำเป็นรูปตาปูโบราณสองดอกไขว้กัน ปลายตาปูเป็นดอกเดียวกัน มีตัวอักษรซึ่งเป็นบทกลอนพระราชนิพนธ์ในพระบาทสมเด็จพระจุลจอมเกล้าเจ้าอยู่หัวสลักไว้บริเวณด้านบนของกำไลว่า
คราวที่ได้รับพระมหากรุณาธิคุณอันยิ่งใหญ่นี้ เจ้าจอมหม่อมราชวงศ์สดับได้บันทึกไว้ว่า "ในวันเฉลิมพระที่นั่งนี้ทรงพระมหากรุณาสวมกำไลทองรูปตาปูพระราชทานข้าพเจ้า ทรงสวมโดยไม่มีเครื่องมือ บีบด้วยพระหัตถ์ รุ่งขึ้นจึงต้องรับสั่งให้กรมหลวงสรรพศาสตร์พาช่างทองแกรเลิตฝรั่งชาติเยอรมันนำเครื่องมือมาบีบให้เรียบร้อย"
วันนี้ถือว่าเป็นวันที่ท่านมีความสุขมากที่สุด และทั้งตลอดชีวิตของท่าน เจ้าจอมหม่อมราชวงศ์สดับมิได้ถอดออกจากข้อมือเลย จวบจนชีวิตท่านหาไม่แล้ว หม่อมหลวงพูนแสง สูตะบุตร ผู้เป็นหลานสาวจึงเป็นผู้ที่ถอดออกให้ และได้ถวาย "กำไลมาศ" แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในงานพระราชทานเพลิงศพของเจ้าจอมหม่อมราชวงศ์สดับนั้นเอง
เจ้าจอมหม่อมราชวงศ์สดับ ได้รับพระราชทานเครื่องยศ ประกอบด้วย หีบหมากทองคำลงยาราชาวดี พานทอง เป็นพานหมากมีเครื่องในทองคำกับกระโถนทองคำ และได้รับพระราชทานเครื่องราชอิสริยาภรณ์จุลจอมเกล้า ชั้นทุติยจุลจอมเกล้า ฝ่ายใน ซึ่งเป็นเครื่องยศและเครื่องราชอิสริยาภรณ์ชั้นพระสนมเอก ท่านจึงเป็น พระสนมเอก ท่านสุดท้ายในรัชกาล
รัชกาลที่ 5 เสด็จประพาสยุโรป
วันที่หม่อมราชวงศ์ได้เล่าว่าเป็นวันที่ทุกข์ที่สุดก็คือ วันที่พระบาทสมเด็จพระจุลจอมเกล้าเจ้าอยู่หัวประพาสยุโรป เมื่อปี พ.ศ. 2450 เนื่องจากก่อนรัชกาลที่ 5 จะเสด็จพระราชดำเนินนั้น มีพระราชดำริที่จะให้เจ้าจอมสดับตามเสด็จไปยุโรปด้วย ในฐานะข้าหลวงในสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี ถึงกับสอนภาษาอังกฤษพระราชทานเองก่อนเสวยพระกระยาหารทุกคืน แต่มีเหตุขัดข้อง จึงมิอาจเป็นไปตามพระราชดำรินั้นได้
ครั้นพระบาทสมเด็จพระจุลจอมเกล้าเจ้าอยู่หัวเสด็จกลับถึงพระนคร ก็ทรงซื้อเครื่องเพชรมาพระราชทาน โปรดให้แต่งเครื่องเพชรแล้วให้ช่างถ่ายรูปชาวต่างชาติมาถ่ายรูป โดยทรงพระกรุณาจัดท่าพระราชทาน และโปรดพระราชทานตู้ที่ระลึก ยังทรงจัดของตั้งแต่งในตู้นั้นอีกด้วย อีกทั้งยังได้ทรงพระกรุณาโปรดเกล้าฯ สถาปนาท่านขึ้นเป็นพระสนมเอก อันเป็นตำแหน่งที่แม้เจ้าจอมมารดาบางท่านรับราชการมาช้านานยังไม่ได้รับพระราชทาน แต่ท่านซึ่งเป็นเพียงเด็กสาวรุ่น และเพิ่งเข้ามารับราชการไม่นานนักกลับได้รับพระเมตตาไว้ในตำแหน่งที่สูงถึงเพียงนี้ ยิ่งก่อให้เกิดความริษยาจากคนรอบข้าง ด้วยวัยเพียง 17 ปี ท่านจึงได้เล่าถึงความรู้สึกครั้งนั้นว่า
ปลายรัชกาล
ครั้นเมื่อท่านมีอายุได้ 20 ปี พระบาทสมเด็จพระจุลจอมเกล้าเจ้าอยู่หัวเสด็จสวรรคต ท่านมีความทุกข์ และเศร้าโศกอย่างยิ่ง ท่านได้กล่าวไว้ว่า
"..ใจคิดจะเสียสละได้ทุกอย่าง จะอวัยวะหรือเลือดเนื้อ หรือชีวิตถ้าเสด็จกลับคืนมาได้ ข้าพเจ้าคิดว่าเป็นใจที่คิดแน่วแน่ว่าตายแทนได้ไม่ใช่แค่พูดเพราะ ๆ ...คุณจอมเชื้อเอาผ้าเช็ดหน้าผืนหนึ่งมาให้ข้าพเจ้า บอกว่าท่านได้ประทานไว้ซับพระบาท ข้าพเจ้าจึงเอาผ้าที่ซับพระบาทนั้นแล้วพันมวยผมไว้ แล้วก็นั่งร้องไห้กันต่อไปอีก..."
ครั้งสุดท้ายที่เจ้าจอมสดับได้มีโอกาสสนองพระเดชพระคุณคือ การเป็นต้นเสียงนางร้องไห้หน้าพระบรมศพ
บทเพลง นางร้องไห้ มีอยู่ทั้งหมด 5 บท ดังนี้
สิ้นรัชกาล
ในปีที่พระบาทสมเด็จพระจุลจอมเกล้าเจ้าอยู่หัวสวรรคตนั้น เจ้าจอมหม่อมราชวงศ์สดับมีอายุเพียง 20 ปี ทำให้ท่านเป็นที่จับตามองจากคนรอบข้างว่าจะสามารถครองตัวครองใจเป็นหม้ายได้ต่อไปตลอดหรือไม่
หลังจากนั้นอีกไม่นาน ท่านได้ถวายคืนเครื่องเพชรทั้งหลายที่ได้รับพระราชทานมาแด่สมเด็จพระศรีพัชรินทราบรมราชินีนาถ พระบรมราชชนนีพันปีหลวง จนหมดสิ้น สมเด็จฯ ก็ได้ทรงรับไว้แล้วโปรดเกล้าฯ ให้นำไปขายที่ยุโรป แล้วนำเงินมาสมทบทุนสร้างโรงพยาบาลจุฬาลงกรณ์ทั้งสิ้น นอกจากนั้นท่านยังหันไปยึดมั่นในพระพุทธศาสนา เพื่อถวายเป็นพระราชกุศลอีกด้วย
จนเมื่อท่านเจ้าจอมนั้นมีวัยชราแล้ว พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้พระราชทานพระบรมราชานุเคราะห์ให้ท่านกลับเข้ามาอยู่ในพระบรมมหาราชวัง ในช่วงเวลานี้นี่เอง ที่ท่านได้มีโอกาสทำคุณประโยชน์อีกครั้ง โดยการถ่ายทอดความรู้ต่าง ๆ ให้แก่ชนรุ่นหลัง เช่น
ตลอดจนถ่ายทอดเรื่องราวต่างๆในพระราชสำนักเมื่อครั้งกระนั้น ให้ชนรุ่นหลังได้ฟังและจดบันทึกไว้ นับเป็นประโยชน์มาก เจ้าจอมหม่อมราชวงศ์สดับ ถึงแก่อนิจกรรมเมื่อวันที่ 3 มิถุนายน พ.ศ. 2526 สิริอายุได้ 93 ปี
ห้องพระเครื่องต้นแห่งราชสำนัก
เจ้าจอมหม่อมราชวงศ์สดับ รับสนองพระมหากรุณาธิคุณในกิจการห้องพระเครื่องต้นแห่งราชสำนัก ในรัชสมัยพระบาทสมเด็จพระจุลจอมเกล้าเจ้าอยู่หัว จึงทำให้เจ้าจอมหม่อมราชวงศ์สดับมีความชำนาญในการปรุงอาหารคาวหวาน และยังเป็นผู้ที่มีรสนิยมในการรับประทานอาหารเป็นอย่างยิ่ง มีความสุขที่จะเป็นผู้ทำอาหารให้ผู้อื่นรับประทานมาตั้งแต่ยังสาว จนกระทั่งแม้อายุ 92 ปี ก็ยังไม่งดที่จะลงมือตำน้ำพริกเองยามมีหลานหรือแขกไปรับประทานอาหารด้วย วันหนึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาเสด็จพระราชดำเนินเยี่ยมที่ในพระบรมมหาราชวังชั้นใน ประจวบเป็นเวลาที่เจ้าจอมหม่อมราชวงศ์สดับกำลังจะรับประทานอาหารกลางวัน จึงได้กราบบังคมทูลเชิญเสด็จ พร้อมทั้งกราบบังคมทูลว่า “ แหม นี่ถ้าประทานรับสั่งมาก่อนล่วงหน้าสัก 10 นาทีว่าจะเสด็จฯ มา จะตำน้ำพริกตั้งเครื่องทันที ” เจ้าจอมหม่อมราชวงศ์สดับนอกจากจะเป็นผู้ที่มีรสมือหาตัวจับยากแล้ว ยังเป็นผู้ไม่ปิดบังตำรา ตรงกันข้ามกลับมีความยินดีที่จะถ่ายทอดสิ่งเหล่านั้น และทุกครั้งที่ได้ถ่ายทอดแก่ผู้ใดแล้วก็ตามก็จะต้องพูดติดปากเสมอว่า “ เป็นตำราพระวิมาดา ” แสดงถึงความยกย่องในพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ในฐานะที่ทรงเป็นต้นตำรับ และแสดงถึงความเป็นผู้ไม่แอบอ้างว่าอาหารอร่อยเพราะเพียงฝีมือผู้ปรุงเท่า นั้น ตำรับเป็นส่วนสำคัญด้วย
เฮอร์แมน อี. ลอฮอฟฟ์
'''เฮอร์แมน อี. ลอฮอฟฟ์''' (เกิดเมื่อวันที่ 8 สิงหาคม ค.ศ. 1933 – เสียชีวิตเมื่อวันที่ 20 มกราคม ค.ศ. 2015) เป็นนักธุรกิจและนักการเมืองจากสหรัฐอเมริกา จบการศึกษาที่มหาวิทยาลัยฮิวสตัน ลอฮอฟฟ์เป็นสมาชิกสภาผู้แทนราษฎรรัฐเท็กซัส ตั้งแต่ปี ค.ศ. 1974 จนถึงปี ค.ศ. 1981 โดยสังกัดพรรคเดโมแครต
ไชยรัตน์ หมัดศิริ
ไชยรัตน์ หมัดศิริ (en:Chairat Madsiri) เกิดเมื่อวันที่ 29 กันยายน พ.ศ. 2525 ที่จังหวัดสงขลา เป็นนักฟุตบอลมืออาชีพชาวไทย ปัจจุบันเล่นให้กับยังสิงห์ หาดใหญ่ ยูไนเต็ด ในไทยลีก 3
เขาเคยเล่นให้กับสงขลา ยูไนเต็ดและสโมสรฟุตบอลสงขลา
โยตะ ซาโต
โยตะ ซาโต (佐藤洋太, Yota Sato) อดีตนักมวยสากลชาวญี่ปุ่น เป็นอดีตแชมป์โลกในรุ่นซูเปอร์ฟลายเวท (115 ปอนด์) ของสภามวยโลก (WBC) ในสังกัดค่ายเคียวเอะ (สังกัดเดียวกับยูริ อาร์บาชาค็อฟ)
ประวัติ
ซาโตเกิดเมื่อวันที่ 1 เมษายน ค.ศ. 1984 ที่เมืองโมริโอกะ จังหวัดอิวาเตะ ประเทศญี่ปุ่น เริ่มชกมวยครั้งแรกเมื่อปี ค.ศ. 2004 ด้วยการแพ้คะแนน 4 ยก ต่อนักมวยชาวญี่ปุ่นด้วยกันเอง ที่โครากูเอ็งฮอลในกรุงโตเกียว ซึ่งต่อมาซาโตก็ได้แพ้อีกหนึ่งครั้งเมื่อปี ค.ศ. 2005 และเสมออีกครั้งหนึ่งในปี ค.ศ. 2009 ต่อมาซาโตได้ครองแชมป์ญี่ปุ่นในรุ่นซูเปอร์ฟลายเวท
ซาโตได้ตำแหน่งแชมป์โลก WBC ด้วยการเอาชนะคะแนนอย่างเป็นเอกฉันท์ 12 ยก ด้วยคะแนน 114-112, 116-110, และ 114-112 ต่อ สุริยัน ศ.รุ่งวิสัย นักมวยชาวไทย เมื่อวันที่ 27 มีนาคม ค.ศ. 2012 ที่โครากูเอ็งฮอล ซึ่งซาโตเป็นผู้ท้าชิงในฐานะรองแชมป์โลก WBC อันดับที่ 3 ซึ่งก่อนหน้านั้นซาโตมีสถิติการชกที่ไม่แพ้หรือเสมอใครติดต่อมาถึง 18 ครั้ง มีส่วนสูง 171 เซนติเมตร สูงกว่าสุริยันถึง 10 เซนติเมตร และเป็นฝ่ายใช้ช่วงชกที่ยาวกว่าชกวงนอกตลอด อีกทั้งในยกที่ 3 ซาโตสามารถชกสุริยันลงไปให้กรรมการนับ 8 ได้ถึง 2 ครั้งด้วย ซึ่งภายหลังเมื่อทราบผลการตัดสิน ซาโตถึงกับร้องไห้ด้วยความดีใจ และกล่าวว่าขอมอบตำแหน่งนี้เป็นของขวัญให้แก่ชาวญี่ปุ่นที่ประสบภัยสึนามิเมื่อปีที่ผ่านมา
ซาโตป้องกันตำแหน่งแชมป์ได้ 2 ครั้ง ด้วยการเอาชนะคะแนน ซิลเวสเตอร์ โลเปซ นักมวยชาวฟิลิปปินส์ และชนะคะแนนเรียว อากาโอะ นักมวยชาวญี่ปุ่นด้วยกันมาได้ ซึ่งซาโตสามารถป้องกันตำแหน่งไว้ได้ด้วยการเอาชนะอย่างขาดลอยทั้ง 2 ครั้ง และได้พัฒนาฝีมือการชกขึ้นเรื่อย ๆ ก่อนจะเดินทางมายังประเทศไทย เพื่อป้องกันตำแหน่งกับศรีสะเกษ ศ.รุ่งวิสัย นักมวยชาวไทยที่จังหวัดศรีสะเกษ ตามสัญญาที่มีให้กันก่อนหน้านั้น ซึ่งทางซาโตได้ตั้งเงื่อนไขไว้ 4 ข้อ คือ 1. ต้องชกในเวทีในร่ม ติดเครื่องปรับอากาศ 2. ต้องเดินทางด้วยเครื่องบินชั้นเฟิร์สคลาส 3. ขอพักในโรงแรมห้าดาวที่จังหวัดอุบลราชธานีเท่านั้น เนื่องจากมีร้านอาหารญี่ปุ่น 4. กรรมการต้องมาจากชาติแถบทวีปยุโรปหรืออเมริกาเท่านั้น
โยตะ ซาโต ชกกับศรีสะเกษ เมื่อวันที่ 3 พฤษภาคม ค.ศ. 2013 และเป็นฝ่ายถูกศรีสะเกษเดินหน้าเข้าหาและออกหมัดสลับลำตัวกับใบหน้าตลอด โดยเฉพาะในปลายยกที่ 7 ที่โดนถลุงอยู่ฝ่ายเดียว แต่ก็ไม่ยอมลงไปให้กรรมการนับ จนกระทั่งกรรมการมายุติการชกลงในต้นยกที่ 8 เสียแชมป์ไปในการชกครั้งนี้
เซ็ง
เซ็ง อาจหมายถึง
รักใสใส หัวใจสีรุ้ง
รักใสใส หัวใจสีรุ้ง (Over the Rainbow) เป็นภาพยนตร์เกาหลีแนวโรแมนติก คอมมานดี้, melodrama จากประเทศเกาหลีใต้ ออกฉายในปี พ.ศ. 2545 (ที่ประเทศเกาหลีใต้) จัดจำหน่ายในประเทศไทยปี พ.ศ. 2548 โดยบริษัท ทีไอจีเอ จำกัด (TIGA )
วัดบางแพรก
วัดบางแพรก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านบางแพรกน้อย ตำบลบางรักใหญ่ อำเภอบางบัวทอง จังหวัดนนทบุรี วัดตั้งอยู่ภายในชุมชนชาวสวนริมคลองบางแพรกซึ่งเป็นคลองแยกจากคลองอ้อม มีถนนเข้าวัดแยกมาจากถนนรัตนาธิเบศร์
รักใสใส หัวใจสีรุ้ง
เนื้อเรื่อง
จินซู (Lee Jeong-Jae) ผู้ประกาศข่าวพยากรณ์อากาศประสบอุบัติเหตุทางรถยนต์ โชคดีที่ไม่ได้รับบาดเจ็บร้ายแรงเพียงแค่สูญเสียความทรงจำบางส่วน แต่ว่าความทรงจำที่เสียไปนั้นเกี่ยวกับผู้หญิงที่เขาแอบรักอยู่!!! เขาจำไม่ได้ว่าแอบรักใครอยู่ จำได้แต่เพียงเรียกเธอว่า "สายรุ้ง" ด้วยความช่วยเหลือจากเพื่อนเก่าสมัยเรียนมหาวิทยาลัย ยุนฮี (Jang Jin-Young) เขาจึงเริ่มตามหา "สายรุ้ง" และเหตุผลที่ไม่อาจบอกรักเธอได้
เกร็ดละคร
รักครั้งแรกมีความหมายกับคุณมากแค่ไหน หนังเรื่องนี้จะพาคุณกลับไปหาความหมายของรักครั้งแรกที่ยังคงอยู่ในใจของใครหลาย ๆ คน แล้วคุณจะพบว่าความรักจะไม่เข้ามาหา ถ้าหากคุณไม่เดินออกไปหามัน
วัดบางแพรก
ประวัติ
วัดบางแพรกสร้างขึ้นเมื่อประมาณ พ.ศ. 2240 ในสมัยกรุงศรีอยุธยาตอนปลาย เดิมชื่อ วัดละครทำ ชื่อนี้ว่ากันว่ามาจากคณะบุคคลที่มาสร้างวัดแห่งนี้เป็นชาวคณะละครรำ แต่เนื่องจากตั้งอยู่ริมคลองบางแพรกจึงเรียกชื่อวัดตามชื่อคลอง ตามหนังสือ ทำเนียบคณะสงฆ์ ของกระทรวงธรรมการ พิมพ์เมื่อ ร.ศ. 123 (พ.ศ. 2448) ได้มีชื่อวัดบางแพรกแล้ว วัดได้กลายเป็นวัดร้างในช่วงเสียกรุงศรีอยุธยาครั้งที่ 2 เช่นเดียวกับวัดอื่น ๆ อีกหลายวัดในบริเวณคลองอ้อมนนท์ จนถึงสมัยรัตนโกสินทร์มีชาวบ้านมาอยู่ที่ชุมชนบางแพรก และมีพระสงฆ์มาอยู่จำพรรษาที่วัดบางแพรกและได้บูรณะจนเป็นวัดที่มีพระสงฆ์อยู่ประจำเรื่อยมา
วัดบางแพรกได้มีการบูรณะเสนาสนะต่อเนื่อง จน พ.ศ. 2364 ในรัชสมัยพระบาทสมเด็จพระนั่งเกล้าเจ้าอยู่หัว ได้มีการขอพระราชทานวิสุงคามสีมา ในปัจจุบันพระครูเกษมธีรคุณ (สรธร ญาณเมธี) หรือพระอาจารย์มหาธีร์ ดำรงตำแหน่งเจ้าอาวาส
อาคารเสนาสนะ
สิ่งก่อสร้างสมัยอยุธยาทรุดโทรมหมดและมาสร้างใหม่สมัยรัตนโกสินทร์ อุโบสถมีขนาด 5 ห้อง หลังคาลด 2 ชั้น ด้านหน้ามีมุขคลุมชานชาลา มีประตูด้านหน้า 2 ประตู ด้านหลังก่ออิฐทึบแบบโบสถ์มหาอุด ประตูหน้าต่างไม่มีซุ้มประตูหน้าต่าง ฐานเอวขันอุโบสถเป็นฐานปัทม์ อุโบสถมีเครื่องลำยอง หน้าบันเป็นปูนปั้นประดิษฐานพระพุทธรูปปางสมาธิล้อมด้วยลายกระหนก หน้าบันคอสองเป็นรูปเทพนมล้อมด้วยกระหนกก้านขด รวงผึ้งและสาหร่ายเป็นปูนปั้น ปลายสาหร่ายเป็นรูปพญานาค มุขด้านหน้าประดิษฐานพระพุทธรูปยืน 2 องค์ ภายนอกอุโบสถมีกำแพงแก้วแบบกำแพงบัวหลังเจียด
อุโบสถหลังใหม่มีขนาด 5 ห้อง หลังคาลด 2 ชั้น มีหลังคาซ้อนกัน 3 ตับ มีมุขด้านหน้าและด้านหลัง ฐานเอวขันที่รองรับอาคารอุโบสถเป็นแบบฐานปัทม์มีความสูงที่ฐานเอวขันนี้เป็นชั้นล่างของอุโบสถด้วย ผนังด้านนอกทำเสาอิงอยู่ระหว่างช่องหน้าต่างมุข ทั้งสองด้านมีเสาเหลี่ยมย่อมุมรับมุขด้านละ 4 ต้น บัวหัวเสาเป็นบัวกลีบยาว โคนกลีบ ประดับด้วยกระจังปฏิญาณ คอเสาเป็นบัวลูกแก้วอกไก่ประดับด้วยกระจังใบเทศ บ่าเสาเป็นบัวคอเสื้อประดับด้วยกระจังปฏิญาณคว่ำและรักร้อยรอบบ่าเสา ที่ชายคามีคันทวยรับชายคา
ศาลาการเปรียญเป็นอาคารทรงไทย 2 ชั้น มีพาไลรอบทั้ง 4 ด้าน หมู่กุฏิและหอสวดมนต์อยู่ทางด้านทิศใต้ของศาลาการเปรียญ ด้านหน้าของหมู่กุฏิริมคลองบางแพรกมีศาลาท่าน้ำของเก่าที่เป็นศาลาไม้ทั้งหลัง
วัตถุมงคล
ในสมัยพระอาจารย์มหาธีร์ เจ้าอาวาสรูปปัจจุบัน ท่านได้สร้างวัตถุมงคลต่าง ๆ เช่น พระขุนแผนพรายชมจันทร์ พระขุนแผนพรายเทวะประสิทธิ์และพระขุนแผนพรายเสน่ห์จันทร์ รวมถึง ไอ้ไข่โคตรรวย ที่มีผู้สื่อข่าวของหนังสือพิมพ์ฉบับภาษาจีนนำไปเขียนเป็นข่าว
มุขนายกกิตติคุณ
ในประเทศไทย
ในปัจจุบันประเทศไทยมีมุขนายกมิสซังที่เกษียณแล้วและยังมีชีวิตอยู่ 3 ท่าน ได้แก่
สำนักวิชานิติศาสตร์ มหาวิทยาลัยแม่ฟ้าหลวง
สำนักวิชานิติศาสตร์ มหาวิทยาลัยแม่ฟ้าหลวง (อังกฤษ: School of Law, Mae Fah Luang University) จัดตั้งขึ้นเมื่อปี พ.ศ. 2546 นับเป็นสำนักวิชาลำดับที่ 6 ของมหาวิทยาลัยแม่ฟ้าหลวง เป็นสถาบันการศึกษาด้านนิติศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี และระดับปริญญาโท ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ
สำนักวิชานิติศาสตร์จัดตั้งขึ้นตั้งแต่วันที่ 23 มกราคม 2546 เป็นต้นมา ทั้งนี้เป็นไปตามข้อกำหนดของมหาวิทยาลัยแม่ฟ้าหลวง จัดตั้งขึ้นเพื่อรองรับความต้องการศึกษาในหลักสูตรนิติศาสตร์ที่มีอย่างกว้างขวางในปัจจุบัน โดยหลักสูตรที่ร่างขึ้นโดยผู้ทรงคุณวุฒิในสาขาวิชานิติศาสตร์ เพื่อผลิตบัณฑิตนิติศาสตร์ให้มีความรู้ ความเชี่ยวชาญ ทั้งภาคทฤษฎี และสามารถนำไปประยุกต์ใช้ในทางปฏิบัติตลอดจนให้ยึดมั่นในหลักคุณธรรม นิติธรรม และจริยธรรมแห่งวิชาชีพ โดยได้จัดกิจกรรมเสริมการศึกษาอย่างสม่ำเสมอ เพื่อการพัฒนาศักยภาพนักศึกษาให้ได้มีโอกาสเรียนรู้อยู่ตลอดเวลา ทั้งการศึกษา และดูงานนอกสถานที่ ตลอดจนการบรรยายพิเศษโดยผู้ทรงคุณวุฒิ
หลักสูตร
ปัจจุบัน สำนักวิชานิติศาสตร์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
ทำเนียบคณบดี
คณบดีสำนักวิชานิติศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
คณะกรรมการโอลิมปิกเยเมน
คณะกรรมการโอลิมปิกเยเมน (Yemen Olympic Committee, รหัสไอโอซี: YEM) เป็นคณะกรรมการโอลิมปิกแห่งชาติที่เป็นตัวแทนของประเทศเยเมนสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2517 มีสำนักงานใหญ่ตั้งอยู่ที่ประเทศเยเมน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเยเมนเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
คณะกรรมการโอลิมปิกแห่งชาติสหรัฐอาหรับเอมิเรตส์
คณะกรรมการโอลิมปิกแห่งชาติสหรัฐอาหรับเอมิเรตส์ (United Arab Emirates National Olympic Committee, รหัสไอโอซี: UAE) เป็นคณะกรรมการโอลิมปิกแห่งชาติที่เป็นตัวแทนของประเทศสหรัฐอาหรับเอมิเรตส์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2522 มีสำนักงานใหญ่ตั้งอยู่ที่ประเทศสหรัฐอาหรับเอมิเรตส์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสหรัฐอาหรับเอมิเรตส์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสภาโอลิมปิกแห่งเอเชีย (โอซีเอ)
ฟริตซ์ จี. แลนแฮม
ฟริตเดอริค การ์แลนด์ "ฟริตซ์" แลนแฮม (เกิดเมื่อวันที่ 3 มกราคม ค.ศ. 1880 – เสียชีวิตเมื่อวันที่ 31 กรกฎาคม ค.ศ. 1965 ) เป็นนักการเมืองจากสหรัฐอเมริกา โดยเป็นสมาชิกสภาผู้แทนราษฎรรัฐเท็กซัส สังกัดพรรคเดโมแครต เป็นบุตรของซามูเอล วิลลิส ทักเกอร์ แลนแฮม ผู้ว่าการรัฐเท็กซัส และเป็นสมาชิกสภาคองเกรส ภายหลังที่ฟริตซ์ แลนแฮมจบมหาวิทยาลัยเทกซัส ออสติน ศิลปศาสตรบัณฑิต ในปี ค.ศ. 1900 ฟริตซ์ก็ได้ยอมรับในสมาคมบาร์เมื่อปี ค.ศ. 1909 และหลังจากนั้นได้รับการเลือกตั้งจากสภาคองเกรส ตั้งแต่วันที่ 19 เมษายน ค.ศ. 1919 จนถึงวันที่ 3 มกราคม ค.ศ. 1947
ริน
ริน สามารถหมายถึง
แมร์ออฟอีสต์ทาวน์
แมร์ออฟอีสต์ทาวน์ (Mare of Easttown) เป็นละครชุด​แนวอาชญากรรม​-ดรามา ของสหรัฐอเมริกา ที่เผยแพร่ผ่านระบบสตรีมมิง​ทางเอชบีโอ และผลิตเป็นแผ่นบลูเรย์​โดยวอร์เนอร์บราเธอส์ ​สร้างและเขียนบทโดย แบรด อิงเกลสบี กำกับการแสดงโดย เครก โซเบล ออกอากาศครั้งแรกเมื่อวันที่ 18 เมษายน 2021 และตอนสุดท้ายออกอากาศวันที่ 30 พฤษภาคม 2021 รวมทั้งสิ้น 7 ตอน นำแสดงโดย เคต วินสเล็ต​ รับบท แมริแอนน์ "แมร์" ชีฮาน จ่าสิบตำรวจหญิงประจำฝ่ายสืบสวนที่ต้องตามสืบคดีหญิงสาวที่ถูกฆาตกรรมในเมืองอีสต์ทาวน์ ร่วมด้วย กาย เพียร์ซ, จูเลียน นิโคลสัน, แองเการี ไรซ์, เอวัน ปีเตอส์, จีน สมาร์ต ในบทนักแสดงสมทบ
ละครชุดเรื่องนี้ได้รับคำชื่นชมจากบรรดานักวิจารณ์จำนวนมากทั้งในแง่ของเนื้อเรื่อง, บทบาทของตัวละคร, การแสดง รวมถึงการตีแผ่ปัญหาของผู้หญิงในสังคม โดยประสบความสำเร็จได้รับการเสนอให้เข้าชิงรางวัลไพรม์ไทม์เอมมี​มากถึง 16 รางวัล และได้รับ 4 รางวัล ซึ่ง เคต วินสเล็ต​ ได้รับรางวัลในสาขานักแสดงนำหญิงยอดเยี่ยม, เอวัน ปีเตอส์​ ได้รับรางวัลในสาขานักแสดงสมทบชายยอดเยี่ยม, จูเลียน นิโคลสัน ได้รับรางวัลในสาขานักแสดงสมทบหญิงยอดเยี่ยม และ ทีมงานผู้สร้างได้รับรางวัลในสาขาการออกแบบงานสร้างยอดเยี่ยมสำหรับซีรีส์เรื่องราวร่วมสมัย นอกจากนี้ยังได้รับคะแนนจากรอตเทนโทเมโทส์​สูงถึง 94%
อ้างอิง
​
ฮิวแมนส์วิลล์ (รัฐมิสซูรี)
ฮิวแมนส์วิลล์ (Humansville) เป็นเมืองในพอลก์เคาน์ตี, รัฐมิสซูรี, สหรัฐ จากสำมะโนสหรัฐ ค.ศ. 2010 ตัวเมืองมีประชากร 1,048 คน
ประวัติ
ฮิวแมนส์วิลล์ถูกตั้งชื่อตามเจมส์ ฮิวแมน (James Human) บุคคลชาวอินเดียนเชื้อสายแอฟริกันอเมริกันที่ตั้งรกรากที่นี่ในปีค.ศ. 1834 และมีบริการไปรษณีย์ที่เริ่มบริการตั้งแต่ปีค.ศ. 1839
ในระหว่างสงครามกลางเมืองอเมริกา มีการต่อสู้ที่รอบนอกของเมืองเมื่อวันที่ 26 มีนาคม ค.ศ. 1862 โดยมีกองทัพสมาพันธ์ของรัฐมิสซูรีอยู่ประมาณ 300 ถึง 400 นาย ภายใต้การนำของ พันเอก เจมส์ เอ็ม. ฟราเซียร์ (James M. Frazier) จากเซดาร์เคาน์ตี โจมตีกลุ่มทหารที่สนับสนุนฝ่ายสหภาพ 2 กลุ่ม มีคนเจ็บและเสียชีวิตน้อย แต่พันเอก ฟราเซียร์ บาดเจ็บสาหัส และกองทัพสมาพันธ์ต้องล่าถอย
โรงพยาบาลอนุสรณ์จอร์จ ดิมมิตต์ (George Dimmitt Memorial Hospital) ถูกยกให้เป็นทะเบียนสิ่งสำคัญทางประวัติศาสตร์แห่งชาติในปีค.ศ. 2012
ภูมิศาสตร์
รายงานจากสำนักสำรวจสำมะโนประชากรสหรัฐ ตัวเมืองมีพื้นที่ 1.19 sqmi โดยเป็นพื้นดิน 1.18 sqmi และพื้นน้ำ 0.01 sqmi
สำมะโน ค.ศ. 2010
ในสำมะโน ค.ศ. 2010 มีผู้คนอยู่ 1,048 คน, บ้าน 366 หลัง และ 227 ครอบครัวอาศัยในเมืองนี้ ความหนาแน่นประชากรในเมืองอยู่ที่ 888.1 PD/sqmi มีบ้าน 461 หลังในความหนาแน่นโดยเฉลี่ย 390.7 /sqmi ซึ่งมีเชื้อชาติเป็นคนผิวขาว 96.6%, แอฟริกันอเมริกัน 0.1%, ชนพื้นเมืองในทวีปอเมริกา 0.6%, ชาวเอเชีย 0.1%, ชนชาติอื่น 0.2% และ 2.5% มาจากสองเชื้อชาติหรือมากกว่านั้น ส่วนฮิสปานิกหรือลาติโนจากเชื้อชาติใด ๆ อยู่ที่ 3.8% ของประชากร
สำมะโน ค.ศ. 2000
ในสำมะโน ค.ศ. 2000 มีผู้คนอยู่ 946 คน, บ้าน 389 หลัง และ 219 ครอบครัวอาศัยในเมืองนี้ ความหนาแน่นประชากรในเมืองอยู่ที่ 794.0 คนต่อตารางไมล์ (306.9/ตารางกิโลเมตร) มีบ้าน 465 หลังในความหนาแน่นโดยเฉลี่ย 390.3 ต่อตารางไมล์ (150.9/ตารางกิโลเมตร) ซึ่งมีเชื้อชาติเป็นคนผิวขาว 98.20%, แอฟริกันอเมริกัน 0.42%, ชนพื้นเมืองในทวีปอเมริกา 0.32%, ชาวเอเชีย 0.21% และ 0.85% มาจากสองเชื้อชาติหรือมากกว่านั้น ส่วนฮิสปานิกหรือลาติโนจากเชื้อชาติใด ๆ อยู่ที่ 0.63% ของประชากร
การศึกษา
ฮิวแมนส์วิลล์มีบริการโรงเรียนประถม 1 แห่ง และไฮสคูล 1 แห่ง และมีห้องสมุดสาธารณะ ที่เป็นส่วนหนึ่งของห้องสมุดพอลก์เคาน์ตี
คีธ เบลล์ (นักการเมือง)
คีธ เบลล์ (เกิดเมื่อวันที่ 22 มิถุนายน ค.ศ. 1962) เป็นนักธุรกิจและนักการเมืองจากสหรัฐอเมริกา ปัจจุบันเป็นสมาชิกสภาผู้แทนราษฎรรัฐเท็กซัส เขตที่ 4 ตั้งแต่วันที่ 8 มกราคม ค.ศ. 2019 จนถึงปัจจุบัน สังกัดพรรคริพับลิกัน คีธ เบลล์สมรสกับแอนเนตเต เบลล์ และมีบุตรด้วยกัน 2 คน
สมุนไพร
สมุนไพร หมายถึง "ผลิตผลธรรมชาติ ได้จาก พืช สัตว์ และแร่ธาตุ ที่ใช้เป็นยา หรือผสมกับสารอื่นตามตำรับยา เพื่อบำบัดโรค บำรุง ร่างกาย หรือใช้เป็นยาพิษ" หากนำเอาสมุนไพรตั้งแต่สองชนิดขึ้นไปมาผสมรวมกันซึ่งจะเรียกว่า ยา ในตำรับยา นอกจากพืชสมุนไพรแล้วยังอาจประกอบด้วยสัตว์และแร่ธาตุอีกด้วย เราเรียกพืช สัตว์ หรือแร่ธาตุที่เป็นส่วนประกอบของยานี้ว่า เภสัชวัตถุ พืชสมุนไพรบางชนิด เช่น เร่ว กระวาน กานพลู และจันทน์เทศ เป็นต้น
ความหมาย
คำว่า สมุนไพร ตามพจนานุกรมฉบับราชบัณฑิตยสถาน พ.ศ. 2525 หมายถึง พืชที่ใช้ทำเป็นเครื่องยา สมุนไพรกำเนิดมาจากธรรมชาติและมีความหมายต่อชีวิตมนุษย์โดยเฉพาะ ในทางสุขภาพ อันหมายถึงทั้งการส่งเสริมสุขภาพและการรักษาโรค ความหมายของยาสมุนไพรในพระราชบัญญัติยา พ.ศ. 2510 ได้ระบุว่า ยาสมุนไพร หมายความว่า ยาที่ได้จากพฤกษาชาติสัตว์หรือแร่ธาตุ ซึ่งมิได้ผสมปรุงหรือแปรสภาพ เช่น พืชก็ยังเป็นส่วนของราก ลำต้น ใบ ดอก ผล ฯลฯ ซึ่งมิได้ผ่านขั้นตอนการแปรรูปใด ๆ แต่ในทางการค้า สมุนไพรมักจะถูกดัดแปลงในรูปแบบต่าง ๆ เช่น ถูกหั่นให้เป็นชิ้นเล็กลง บดเป็นผงละเอียด หรืออัดเป็นแท่งแต่ในความรู้สึกของคนทั่วไปเมื่อกล่าวถึงสมุนไพร มักนึกถึงเฉพาะต้นไม้ที่นำมาใช้เป็นยาเท่านั้น
ลักษณะ
พืชสมุนไพร นั้นตั้งแต่โบราณก็ทราบกันดีว่ามีคุณค่าทางยามากมายซึ่ง เชื่อกันอีกด้วยว่า ต้นพืชต่าง ๆ ก็เป็นพืชที่มีสารที่เป็นตัวยาด้วยกันทั้งสิ้นเพียงแต่ว่าพืชชนิดไหนจะมีคุณค่าทางยามากน้อยกว่ากันเท่านั้น
พืชสมุนไพร หรือวัตถุธาตุนี้ หรือตัวยาสมุนไพรนี้ แบ่งออกเป็น 5 ประการ ดังนี้
พืชสมุนไพร แบ่งตามลักษณะประเภทไม้ได้ดังนี้
ประเภทของยาเภสัชวัตถุ
ในพระราชบัญญัติยาฉบับที่ 3 ปีพุทธศักราช 2522 ได้แบ่งยาที่ได้จากเภสัชวัตถุนี้ไว้เป็น 2 ประเภทคือ
บทบาททางเศรษฐกิจ
สมุนไพรเป็นส่วนหนึ่งในแผนพัฒนาเศรษฐกิจและสังคมแห่งชาติ กระทรวงสาธารณสุขได้ดำเนิน โครงการ สมุนไพรกับสาธารณสุขมูลฐาน โดยเน้นการนำสมุนไพรมาใช้บำบัดรักษาโรคใน สถานบริการสาธารณสุขของรัฐมากขึ้น และ ส่งเสริมให้ปลูกสมุนไพรเพื่อใช้ภายในหมู่บ้านเป็นการสนับสนุนให้มีการใช้สมุนไพรมากยิ่งขึ้น อันเป็นวิธีหนึ่งที่จะช่วยประเทศชาติประหยัดเงินตราในการสั่งซื้อยาสำเร็จรูปจากต่างประเทศได้ปีละเป็นจำนวนมาก
การศึกษาเพิ่มเติม
ปัจจุบันมีผู้พยายามศึกษาค้นคว้าเพื่อพัฒนายาสมุนไพรให้สามารถนำมาใช้ในรูปแบบที่สะดวกยิ่งขึ้น เช่น นำมาบดเป็นผงบรรจุแคปซูล ตอกเป็นยาเม็ด เตรียมเป็นครีมหรือยาขี้ผึ้งเพื่อใช้ทาภายนอก เป็นต้น ในการศึกษาวิจัยเพื่อนำสมุนไพรมาใช้เป็นยาแผนปัจจุบันนั้น ได้มีการวิจัยอย่างกว้างขวาง โดยพยายามสกัดสารสำคัญจากสมุนไพรเพื่อให้ได้สารที่บริสุทธิ์ ศึกษาคุณสมบัติทางด้านเคมี ฟิสิกส์ของสารเพื่อให้ทราบว่าเป็นสารชนิดใด ตรวจสอบฤทธิ์ด้านเภสัชวิทยาในสัตว์ทดลองเพื่อดูให้ได้ผลดีในการรักษาโรคหรือไม่เพียงใด ศึกษาความเป็นพิษและผลข้างเคียง เมื่อพบว่าสารชนิดใดให้ผลในการรักษาที่ดี โดยไม่มีพิษหรือมีพิษข้างเคียงน้อยจึงนำสารนั้นมาเตรียมเป็นยารูปแบบที่เหมาะสมเพื่อทดลองใช้ต่อไป
พุทธนาถ
เพาทธนาถ หรือ พุทธนาถ (อักษรโรมัน: Boudhanath หรือ Baudhanath, बौद्धनाथ; खास्ति चैत्य; བྱ་རུང་ཁ་ཤོར།, ) หรือ ขาสติเจดีย์ (อักษรโรมัน: Khasti Chaitya, อักษรเทวนาครี: खास्ति माहाचैत्य) เป็นสถูปในกาฐมาณฑุ ประเทศเนปาล ตั้งอยู่ห่างไปราว 11 km จากศูนย์กลางของกาฐมาณฑุ อยู่ในชานเมืองทางตะวันออกเฉียงเหนือ ด้วยขนาดของมณฑลนี้ทำให้พุทธนาถถือเป็นสถูปทรงกลมที่ใหญ่ที่สุดในเนปาล ตามธรรมเนียมทิเบตว่ากันว่าพระธาตุที่ประดิษฐานในพระสถูกเป็นพระธาตุของพระกัสสปพุทธเจ้า
ไพโรจน์ บวรวัฒนดิลก
ไพโรจน์ บวรวัฒนดิลก (ชื่อเล่น: เบ๊) เกิดเมื่อวันที่ 18 มีนาคม พ.ศ. 2510 เป็นผู้ฝึกสอนฟุตบอลชาวไทย
ไพโรจน์เป็นที่รู้จักในด้านการคุมทีมเพื่อหนีตกชั้นในไทยลีก โดยเขาเคยคุมให้กับ 4 สโมสรสามารถรอดพ้นจากการตกชั้นได้ถึง 5 ฤดูกาลติดต่อกัน ได้แก่ สระบุรี (ฤดูกาล 2558), ซุปเปอร์พาวเวอร์ สมุทรปราการ (ฤดูกาล 2559) , สุโขทัย 2 ฤดูกาล (ฤดูกาล 2560 และ ฤดูกาล 2562) และ สุพรรณบุรี (ฤดูกาล 2561)
โอสถสภา
โอสถสภาเป็นเพียงสโมสรเดียวตลอดอาชีพนักฟุตบอลของไพโรจน์
หลังจากที่เลิกเล่นฟุตบอลอาชีพแล้ว ไพโรจน์ได้ผันตัวมาเป็นผู้ช่วยผู้ฝึกสอนของโอสถสภาตามคำชักชวนของชัชชัย พหลแพทย์ หัวหน้าผู้ฝึกสอนของสโมสรในขณะนั้น ต่อมาหลังจากที่ชัชชัยยุติบทบาทการคุมทีม ไพโรจน์จึงได้เลื่อนมาเป็นหัวหน้าผู้ฝึกสอนแทน
สระบุรี
ในวันที่ 1 กรกฎาคม พ.ศ. 2558 ไพโรจน์ได้เข้ารับตำแหน่งหัวหน้าผู้ฝึกสอนของสระบุรีที่กำลังหนีตกชั้น แทนที่ของมิกา ลอนน์สตรอม ผู้ฝึกสอนชาวฟินแลนด์ที่เพิ่งลาออกไป ต่อมาในวันที่ 13 ธันวาคม พ.ศ. 2558 ไทยพรีเมียร์ลีกนัดปิดฤดูกาล ไพโรจน์คุมทีมสระบุรีบุกไปชนะชลบุรีถึงถิ่น 3–0 ทำให้สระบุรียังคงอยู่รอดในลีกสูงสุด
ซุปเปอร์พาวเวอร์ สมุทรปราการ
ในวันที่ 14 ตุลาคม พ.ศ. 2559 สมาคมกีฬาฟุตบอลแห่งประเทศไทยฯ ประกาศยุติการแข่งขันไทยลีก หลังจากมีการแข่งขันไปแล้ว 31 เกม เพื่อถวายความอาลัยแด่พระบาทสมเด็จพระปรมินทรมหาภูมิพลอดุลยเดช เมื่อการแข่งขันถูกยุติลง จึงส่งผลให้ชัยนาท ฮอร์นบิล และอาร์มี่ ยูไนเต็ด ตกชั้นตามมติที่ประชุมให้ยึดตารางคะแนนในเกมการแข่งขันนัดที่ 31 และซุปเปอร์พาวเวอร์ยังคงอยู่รอดบนลีกสูงสุดต่อไป
บีบีซียู
ในวันที่ 4 มกราคม พ.ศ. 2560 ไพโรจน์ได้เข้ารับตำแหน่งหัวหน้าผู้ฝึกสอนของบีบีซียูที่เพิ่งตกชั้นสู่ไทยลีก 2 อย่างไรก็ตาม สโมสรทำผลงานได้ไม่ค่อยดี ชนะเพียง 1 นัดจาก 5 นัดแรกในลีก ทำให้ในวันที่ 10 มีนาคม พ.ศ. 2560 ไพโรจน์จึงถูกแยกทางกับสโมสรในที่สุด
สุโขทัย
ในวันที่ 12 มีนาคม พ.ศ. 2560 ไพโรจน์ได้เข้ารับตำแหน่งหัวหน้าผู้ฝึกสอนของสุโขทัยที่อยู่ในโซนท้ายตาราง ต่อมาในวันที่ 3 เมษายน พ.ศ. 2560 ไพโรจน์ประเดิมคุมทีมนัดแรกในเกมไทยลีกนัดที่สุโขทัยบุกไปแพ้แบงค็อก ยูไนเต็ด 4–2 และในวันที่ 19 เมษายน พ.ศ. 2560 ไพโรจน์คุมทีมชนะนัดแรกในลีกในนัดที่สุโขทัยบุกไปชนะไทยฮอนด้า 1–0
ในวันที่ 9 พฤศจิกายน พ.ศ. 2560 ไพโรจน์คุมทีมสุโขทัยเปิดบ้านเอาชนะชลบุรีไปได้ 3–1 ทำให้สุโขทัยอยู่รอดในลีกสูงสุด
ในวันที่ 20 พฤษภาคม พ.ศ. 2561 ไพโรจน์ลาออกจากตำแหน่งหัวหน้าผู้ฝึกสอนของสุโขทัย หลังจากที่คุมทีมบุกไปแพ้เอสซีจี เมืองทอง ยูไนเต็ด 4–3
สุพรรณบุรี
ในวันที่ 30 มิถุนายน พ.ศ. 2561 ไพโรจน์ได้เข้ารับตำแหน่งหัวหน้าผู้ฝึกสอนของสุพรรณบุรี แทนที่ของอเดบาโย กาเดโบ ผู้ฝึกสอนชาวไนจีเรียที่เพิ่งลาออกไป ต่อมาในวันที่ 1 กรกฎาคม พ.ศ. 2561 ไพโรจน์ประเดิมคุมทีมนัดแรกในเกมไทยลีกนัดที่สุพรรณบุรีเปิดบ้านเอาชนะราชนาวีไปได้ 3–1
ในวันที่ 3 ตุลาคม พ.ศ. 2561 ไพโรจน์คุมทีมสุพรรณบุรีบุกไปชนะพีที ประจวบ ถึงถิ่น 1–0 ทำให้สุพรรณบุรีอยู่รอดบนลีกสูงสุด
ในวันที่ 11 ตุลาคม พ.ศ. 2561 ไพโรจน์ได้แยกทางกับสุพรรณบุรี หลังจากถูกแทรกแซงในการทำทีม
เอสซีจี เมืองทอง ยูไนเต็ด
ก่อนเปิดฤดูกาล 2562 ไพโรจน์ได้ย้ายมาคุมทีมเอสซีจี เมืองทอง ยูไนเต็ด ซึ่งนับเป็นการคุมทีมลุ้นแชมป์ครั้งแรกของเขา อย่างไรก็ตาม หลังจบเกมไทยลีกนัดที่ 5 นัดที่เมืองทองบุกไปแพ้ราชบุรีที่มิตรผลสเตเดียม 2–0 ไพโรจน์ได้ประกาศลาออกจากสโมสร โดยเขาคุมทีมทั้งหมด 5 นัด แพ้ 3 นัด และชนะ 2
สุโขทัย (ครั้งที่ 2)
ในวันที่ 2 สิงหาคม พ.ศ. 2562 ไพโรจน์ได้กลับมาคุมทีมสุโขทัยเป็นหนที่สอง แทนที่ลูโบเมียร์ ริสตอฟสกี ที่เพิ่งแยกทางกับสโมสร และในวันถัดมา (3 สิงหาคม) ไพโรจน์ประเดิมคุมทีมสุโขทัยหนที่สองเป็นนัดแรก ในนัดที่สโมสรของเขาบุกไปเสมอแบ่งแต้มกับชลบุรีของสะสม พบประเสริฐ 2–2
ในวันที่ 26 ตุลาคม พ.ศ. 2562 ไทยลีกนัดปิดฤดูกาล ไพโรจน์คุมสุโขทัยบุกไปเอาชนะนครราชสีมา 4–2 ทำให้สุโขทัยยังคงอยู่รอดในไทยลีกอีกครั้ง
วอลเลย์บอลหญิงชิงแชมป์อเมริกาใต้ 2011
วอลเลย์บอลหญิงชิงแชมป์อเมริกาใต้ 2011 (2011 Women's South American Volleyball Championship) เป็นครั้งที่ 29 ของการแข่งขัน ได้รับการบริหารโดยสมาพันธ์วอลเลย์บอลอเมริกาใต้ ที่เมืองCallao, ประเทศเปรู ระหว่างวันที่ 28 กันยายน – 2 ตุลาคม ค.ศ. 2011 (พ.ศ. 2554)
อันดับการแข่งขัน
รายชื่อนักกีฬา: ฟาเบียนา คลาวดิโอ, ดาเนล ลินส์, อเดนทิเซีย เด ซิลวา, ไทซ่า เมเนเกวส, Marianne Steinbrecher, แจ็กเกอลีน การ์วัลยู, ซาซ่า, ชีลา กัสโตร, ฟาบิโอลา เด เซาซา, เฟอร์นันดา การาย, ทันดารา ไคเตซา, ฟาเบียนา เด โอลิเวล่า	(L), หัวหน้าผู้ฝึกสอน: ซี โรเบร์ตู
ตัวทำการ
อะโกนิสต์ (agonist) เป็นสารที่เมื่อเชื่อมต่อกับ รีเซพเตอร์ (receptor)ทางชีวเคมี แล้วทำให้เกิดการกระตุ้นกลไกตอบสนองของ เซลล์ อะโกนิสต์  จะทำงานตรงข้ามกับแอนตาโกนิสต์ (antagonist)ที่เมื่อเชื่อมต่อกับ รีเซพเตอร์ แล้วจะไม่เกิดกลไกการกระตุ้น ดังนั้นเมื่อ แอนตาโกนิสต์ เชื่อมต่อกับรีเซพเตอร์แล้วอะโกนิสต์ เข้าเชื่อมอีกไม่ได้ การยับยั้งการทำงานของอะโกนิสต์จึงเกิดขึ้น
อะโกนิสต์บางส่วน(partial agonist)กระตุ้นรีเซพเตอร์ เหมือนกันแต่ไม่ทำให้เกิดการเปลี่ยนแปลงทางสรีรวิทยาได้เหมือน อะโกนิสต์ รีเซพเตอร์ในร่างกายมนุษย์ ก็ทำงานโดยการกระตุ้นและยับยั้งโดยสารเคมีที่เกิดขึ้นตามธรรมชาติเช่น
นอกจากนี้สารสังเคราะห์เช่น ยา ก็สามารถกระตุ้นรีเซพเตอร์นี้ได้เช่นกัน
นิรุกติศาสตร์
รากศัพท์มาจาก
ดังนั้นอะโกนิสต์ คือสารเคมีที่เข้าแข่งขัน
รายชื่อหุ่นยนต์ใน Cosmic Era
รายชื่อของหุ่นยนต์จากกันดั้มซีรีส์ซึ่งใช้ระบบปฏิทิน Cosmic Era
โมบิลสูทกันดั้มซี้ด
กลุ่มพันธมิตรโลก
ZAFT
อาณาจักรอ็อบ
SEED-MSV
กลุ่มพันธมิตรโลก
ZAFT
อาณาจักรอ็อบ
โมบิลสูทกันดั้มซี้ดแอสเทรย์
อาณาจักรอ็อบ
จังค์กิลด์
เซอเพนท์เทล
โมบิลสูทกันดั้มซี้ดแอสเทรย์บี
เซอเพนท์เทล
กลุ่มพันธมิตรโลก
ZAFT
พลเรือน
โมบิลสูทกันดั้มซี้ดแอสเทรย์อาร์
จังค์กิลด์
ZAFT
อาณาจักรอ็อบ
พลเรือน
โมบิลสูทกันดั้มซี้ดเอ็กซ์แอสเทรย์
ZAFT
กลุ่มพันธมิตรโลก
โมบิลสูทกันดั้มซี้ดเดสทินี
ZAFT
กลุ่มพันธมิตรโลก
อาณาจักรอ็อบ
เทอมินัล
เบ็ดเตล็ด
SEED DESTINY-MSV
ZAFT
กลุ่มพันธมิตรโลก
อาณาจักรอ็อบ
โมบิลสูทกันดั้มซี้ดเดสทินีแอสเทรย์
พลเรือน/จังค์กิลด์
ZAFT
กลุ่มพันธมิตรโลก
เซอเพนท์เทล
โมบิลสูทกันดั้มซี้ด C.E.73 สตาร์เกเซอร์
DSSD
กลุ่มพันธมิตรโลก
ZAFT
'''กลุ่มก่อการร้าย
โมบิลสูทกันดั้มซี้ด C.E.73 เดลต้าแอสเทรย์
อาณานิคมดาวอังคาร/จังค์กิลด์
ZAFT
กลุ่มพันธมิตรโลก
อาณาจักรอ็อบ
โมบิลสูทกันดั้มซี้ด C.E.73 สตาร์เกเซอร์ - แฟนธอมเพนรีพอร์ต
กลุ่มพันธมิตรโลก
โมบิลสูทกันดั้มซี้ด เฟรมแอสเทรย์
เซอเพนท์เทล
กลุ่มพันธมิตรโลก
ซาฟท์
กองโจรต่อต้านสาธารณรัฐเอเชียตะวันออก
PMC
โมบิลสูทกันดั้มซี้ด วีเอสแอสเทรย์
จังค์กิลด์
ไลบราเรียน